mteb/NusaParagraphEmotionClassification huggingface dataset:
Ri wattuna bulang Februari, sikolahyya naadakangi peringkat nilai rapor ri semester se're siagang lima, anne tujuanna nisareang prioritas ri pappegang nilai tertinggi ammilei jurusan kulle riallei ri jalur teska. Tena na adele' terkesanna, mingka nakana pihak sekolayya anne kullei nabantu mapalompo peluangna siswana loloso' Nasaba' dengan kammane sike'dde' tena appilei jurusan ri universitas singkammayya ri wattuna jalur teska iakanneng persaingan antara' siswayya ri sikolah kullei diminimalisir. Univesitas tujuanga anne univesitas Indonesia angalle ri salah se'rena jurusan a'bau sastra. Siswayya anne tappaki kalenna ammile UI, nampa anne guru BKyya akkana sukkarak' ki antama ri UI, mingka le'bana nisareang nasehak ammantang ri keinginan andattara ri UI
Karaeng Allah Ta’ala na sareanga sibuntulu jodohku ri Kota Surabaya ri taung 2020 lalua. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’ akad nikkah na ri ballaku. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku jenis kelamin na bura'ne sannang na bura'ne ku issengi. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12. Kamma-kammayya inne sitaungmi la’bi umuru’ na kulle mi jappa na lari ri mol ka lompo tommi tinggi ana’ku na battala kalenna alhamdulillah.
Jurusang anne assisala siagang jurusang tekni maraenganna, sabak katte niak kasampatang lompo untuk ampabajiki sekre wilayah. Akkulle ni bayangkang, punna niak sekre daerah ni tampaki loe pandudukna mingka tena ni dukung mae ri pembangunang tena na assituju. Tena niak pammelakkang loro, sekdek salurang jeknekna, kurang pokok-pokokna, kamma anjo akkulle ni parekang sekre perncananng. Punna niak cita-citanu anjari lebih tangkasak, nyamang gammarak cinikanna, mangka annemi jurusang jawabanna. Kau akkulle anjama ri kantorok pammarentah singkamma Kementrian PUPR siagang Bappeda. Tamaena assalakna kabijakang battu ri anne instansi ku sakbuka. Akkulle ki angngussulang mae ri pihak konsultang mengenai arahna pambangunang kota iareka desa ta ri dallekang anjari apa.
Nakke anne anak se're se'rena, tau toaku sangkak inji mingka wattuna ca'di tau toaku sipengkami anjari nakke ammantang siagang ammaku' mangge awo. Matuana nakke anggappa sosok magge tulusu' baji' atena manggeku ta'lebakka napeppe'ka, najabea manna mamo anne mangge awoku ampatangi anak baine rungka, mingka kasih sayangna labbi lompoi ri nakke, sikraka nasaba' ri mangge awoku tena nabella balla'na ri nakke, nasaba' ri lolo anjo anakna mangge awoku diasuh siagang lato dato'na. Pammanakangku kulle rikana kurang harmoniski nasaba' nia' sayu' baine bura'neka rassi anjari sanggena beranjak balerek. Sanggena ri wattuna amma'ku siagang manggeku ceraiki. Amma'ku ammilei annikah siagang bura'ne maraenga siagang manggeku amputuskan anjama ri luara' pulauka.
Niak andikku ammotere ki ri balla subangngi na motere anjama ngarru ki ri ammakku ri kamara na. Na kana ri PHK i ri tampa' jamang na na pakamma jai ri kurangi pajama wattu na niak virus covid ka. Ngarru mami andikku ka niak cicilan motoro na erok na bayara bulang-bulang. Na tena mi niak mangge ku kullei bantui na bayara anjo cicilan motoro na. Ri suruh mami ri ammak ku sa'bara kodong. Punna kulle ji anggappa jamang laing tettere, kulle ji na bayara anjo cicilan motoro na. Terpaksa ammakku riolo bayarkangi cicilan motoro na punna tena pi anggappa jamang beru.
“Yen kuwi anakku, wis tak uyel-uyel ndase, tak jewer, tak kan njaluk ngapuro langsung, Daf!” (punna anak ku anjo nah, lekba mo nakke ku kakbilik kakbilik nampa ku gattang toling na, nampa nakke palak pammopporanga langsung, Daf”). Na kana Rusli wattu na na carita mae ri nakke anjo pengalaman na. Pengalaman na Rusli anjo teai ja sekre sekre na pengalaman nakke ku issneg. Nakke kaleng kaleng todong lekba ku punnai pengalaman kamma ajo, ni cinik sekre anak anak antu na parek ka bannakan sanggeng na na rogikang tu laenga nampa tau toang na anjo anak anak ka na tegur bawang ji anak na, tena na hukum ki.
Tena kulle na sembunyi tanja sannang na wattu na terimai anjo hadiah undian se're oto na merek Daihatsu Ayla warna kebo ri halaman Balai Kota Yogya, allo sanneng 22 Juli 2019. Anne bura'nea arenna Wahyu Kirto Laksono umuru' 68 taung ammantang ri perumahan Nogotirto Trihanggo Sleman Yogyakarta anjari pemenang utama na undian hadiah Tabungan istimewa ri pare' ri ulang taung na bank pemerintah Yogya, Bank Jogja ke 58 taung. Anjo ri sareang na hadiah oto Ayla seri D/MT oto assulu ri taung 2019 ri sareang langsung ri Wali Kota Yogya Haryadi Suyuti ri Wahyu siagang bainena, Endang Cahyaningsih, anjo guru ri SMP Negeri 8 Yogya.
Tanggalak 29 (ruampulo sambilang) oktober 2020, nakke tiba tiba erokka nganre tunu jangang lekba na subangi nganre ka tunu jangang ni gappa battu ri acara Maulid Nabi. Nakke ku telipong mi burakne ku nampa na janji ka lampa mae boyai anjo tunu jangang sekalian bede lampa jappa jappa siagang baine na hehehe. Ternyata anjo karueng nga kencan terakherek keadaan lompo battang na tau tianang nga hahaha. Lekbak na nganre, nakke langsung kana mae ri anakku ri lalang battang ku “Amba mi dek, lekba maki nganre tunu jangang ehh, sinampere bangngi suluk maki naa sayang. Barak sikbuntuluk mamak siagang bapak” kurang labbi kamma anjo.
Areng iamiantu sekre hal berharga, jari ri wattu niak tau salah sa’bu mae ri arengta, tantuna katte akan kecewa. Sala menge’ja areng taua memang biasa inja na alami mae ri sikuntung taua. Biasana kajadiang ri wattu katte assigappa tau maraeng untuk pertama kalinna na tenapa niterbiasa allangngereki arengna niaka karri nisa’bu. Nikutip battu ri Psychology Today, arengna se’re tau iamiantu sekre identitas niaka kadang terkait erat mae ri warisan. Salah akkana areng sanna’ mungkin akan ampareki sekre tau merasa niserang, sabak ia merasa nirendahkan, tena na kacinikang, iareka tena nihargai. Umumna, punna sekre tau nipassidallekang mae ri arengna niaka karri nisa’bu, paraia akkana ammake areng salah salah. Paraia mungkin langsung pala popporo mingka tetap na ulangi kasalahanna lalang anya’bu areng.
Anjomi biasa ammaka napaletteki anakna mange ri sikola maraeng nasabak ri sikola sallona niak tau sanging bakji’i. Punna motereki anakna biasa ngarrukmi nampa akjammak kua niak anak rateanna kelasna nangai bakji, na alle doekna nampa napakarruk. Anjomi biasa tau toayya mangei ri sikolana anakna napau gurunna sollanna tena kajariang kammayya anjo issedek. Mingka pila’ nikanassui anjo anak-anaka pila’ anjari-jari, pila’ kumbalaki nampa pila’ nabakji anakna taua. Njari anjo tau toayya bajikangngang napaletteki anakna daripada sessai kamase nijalloki tojek, tena na bajik todo’ untuk kagassingangna. Anjomi parallu niajari bajik-bajik anak-anaka kinne sollanna tena  nangai assibakji surang agangna kamase, sibajiki tarrusuk ji sipakatau, sipakainga'.
Tenamo niak beta pakrisiki nyawana Rina, annemi rateanna ratea. Kamma la runtung ngaseng linoa nasa’ring, tala niakmo kabajikanna katallassanga nipakua dodong nyawana, pakrisik dudu nakasiak nacinik manggena ammoterang. Sekre-sekrena buru’ne ri ballakna, tau paling bajika, paling sa’barak, paling gammarak, matemi. Rina, anak paling dakkika ri manggena, kamma la erok todo’ puppusuk nyawana, apapi ka naparek tallasak ri linoa punna tenami manggena. Ammakna tala ammari ngarruk, sianakna ngaji tarrusuki ri ampikna manggena. Rina monnongiji tala kullemi appikkirik, kamma lappasak nyawana. Niakji anjo alloa muko? Nasassalakmi kalengna ngurana biasa ballisik ri manggena punna nipisangkai. Ooh Karaengata’ala panmopporangi manggeku, pammopporanga bapak, jai dudu salaku ri katte.
Ri rua Tanah Suci antu sannak jai na toilet sannak ka menyedihkan na. Teai maki buru buru ni salah kan tau Saudi. Kah anjo pakei todong rata rata katte katte ji toh. Plus tau battu ri Asia Selatanga (ni cinik battu ri Intensitas na nakke ku gappa ya tanjak tanjak na antu battu ri Asia ja) Mingka nakke harusuk ka jujur , sannak jai na toilet na rantasak. Mingka memang tena tong ja na sikedde antu sannak bersih na. Terutama antu bella ya battu ri tampak ramai siagang jai petugas na. Kulle labbi anggappai perhatian dari pada anjo ri tampak jaia tau.
Anjari tanggapan na cinik na anjo ricu aa, unit polisi anti huru hara na tembak mi ammake gas air mata, na tembak jai sikedde na mae ri timborang na antu tena ja niak ricu, anjo mi na parek lari lari taua nontongi ngaseng sumpaeng kah na hindari anjo gas air mata yaa. Anne mi parekki akkumpuluk ki taua. Kah lari ngasengi kulle mae suluk ni pintu masuk ka na parek ki si onjok onjok taua rinjo, nampa anjo pintu aa tak tongko ki, anjari mi jai tau na taba asfiksia. Sanggeng na ri tanggalak 24 oktober, ni catak niak sijauang 135 tau mate kodong, nampa 583 tau pakrisik kaleng na lalang na anjo peristiwa yaa.
Na kana Nadya, anjo kullei na gappa serangan panik ka, ka jai perubahang ri tallasak na. Seringi pindah-pindah negara. Anjo mi na kulle na taba serangan panik. Ka siapa kali mi na gappa anjo serangan panik ka, Nadya Hutagalung umuru' 45 taung mange mi ri dottoro psikiater ka erok konsultasi. Na kana Nadya anjo serangan panik ka se're pengalaman pakamalla ri tallasak na. Battu na mo anjo pengalaman na, Nadya kulle na pilajari la'bi na jagai jiwa na. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi.
Fakta na anjo, jai inji tau na yakini kana anjo kanre kanreang aa sumpaeng mattunga kurang battu ri 4 detik kulle inji aman ni kanre. Mingka, anjo salah lompo mi! . Na kana tim peneliti na battu ri Universitas Rutgers, Amerika Serikat (AS) , anjo kanre kanreanga tatta kulle ta kontaminasi kuman manna mamo mattung lalang waktu 1 detik. Anjo ngaseng penelitia na buntuluk ki kana anjo kelembaban na , jenisik permukaan na, siagang durasi na kanre kanreang nga niak ri rate na (tanah kah lantai ka) ak kontribusi mae ri tingkat kontaminasi. Ri akhere na, anne kulle na pengaruhi tekamma lompo na kemungkinan na taua kulle terinfeksi penyakit bawwan na kanrea.
Alhamdulillah tau subangngi ri tanggalak 29 Juni nakke anggappa kesempatan kulle minawang fanmeet Kim Jaehwan. Rasana? Nassa mi sannak sannang kuuu wehhh. Nakke ku pile minawang fanmeet na anna Jaehwan kah nakke Wannable (fans na Wanna One) nampa wattu na Wanna One mae ri Indonesia nakke tenapa ku anjari fans na. Kamase mase na tohh :(. Battu rinjo nakke nyassalak ka nampa munculuk mi niak ku minawang fanmeet na punna niak member na wanna one mae ri jakarta 11 tau. Mingka anjo wattua Han Sungwoon ji siagang Kim Jaehwan sisaklak siallo fanmeet na 7 allo ji nampa nakke tea ka anak sultan todong kulle mae lampa kaliling fanmeet / konser erok erok ku ji hahah.
Tahun 2021 tepat na ri tanggalak 6 Agustus nakke ni salai ka mae lampa selama lama na siagang ammak ku mae ri suruga. Anjo bangngia ri tanggalak 5 agustus anjo ammak ku garring ngi muntaber iyaa bolak balik ki mae ri kamar mandi aa narrusuk narrusuk sanggeng na kaleng na lammai na sakring singkamma kana lumpuh ii bede manna jappa tena mo na kulle na sakring, nampa ammak ku nakke ri bawa mae ri ballak garring Medika ri tatte 6 baribbasak, na kana dottorok na sebelum na rawat inap harusuki ni tes swab todong. Nampa lekba na ni tes swab na kana dottorok na ternyata ammak ku positif covid ku siagang ni suroi lette ballak garring khusus penanganan covid mae ri RSUD Sidoarjo.
Lekba tallu tau laloa nakke mantanga ri ballak jai setang na alias na bekas bengkel bissa motorok ri pinggiran na desa kah ni usir ka battu ri ballak ku. Ngapa na ku kana ballak setang, kah sebelum na tau toang ku na balli anjo ballak ka, warga mantang nga rinjo na labeli mi anjo ballak ka jai setang na kah sangking tena na terawat singkamma erok mi robo. Nampa nakke mantang nga rinjo tallu taung sallo na. Niak sekre bangngi nakke ambangung nga battu ri tinro ku kah erok ka takmea, kah singkamma pegunungan siagang tembok na bilik bambu jari dingingi ni sakring sanging erok ki takmea na parek. Nampa nakke ku buka mi matang ku erok menteng, niak nenek nenek ri sudut kanan na ranjang kasorok ku.
Jam 07.00 bari’ basa’ tanggala 12 September 2021 na ri erang ma antama ri kamara’ operasi a dottoro ka ka erokka ri operasi caesar. Anjo kalengku ri tongki ji se’re kain anjari antama ku ri kamara’ operasi a dinging na lalang anjo ri kamara’ ka sanggeng ku kacima’ na pakamma dinging. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa tanggala 12 September 2021 lassu mi ana’ bura’neku. Sukkuru alhamdulillah ka sanggeng ku ngarru ri karaeng Allah Ta’ala ka anjari totoa ma ri umuru 23 taung.
Tenaja hal beru punna nakke anjari anak broken home nasaba' tau toaku sipengka ri wattuna anjo nakke kelas tallu SMA. Nakke ingat betul pirangna allo oloangna ujian nasional siagang ri allo ulang taungku. Sebeltunya nakke tena na ta'bangka ri wattuna tau toaku ceraiki. Nasaba' menurutku kasingkammanna anjo saling appare' kagarringangi. Tena nia' allo tena pasi'bajiang. Ri wattuna nakke ero' attongko mataku, nakke angarap tau taoku cerai saja, nasaba' nakke muak siagang kaniakkang balla' tanggana ngasenga. Akhirna anne cerai tojengi, nakke ammilei ammatang siagang amma'ku, teai nakke ballisi' siagang manggeku, mingka manggeku nasuroh tarrusu' ammotere' ri kampung, padahal nassa-nassa nakke ero' akkuliah ri Jakarta.
Wattuku naik bus battu ri Surabaya erok ammotere ri Jakarta, anggappa ka mabuk ri jappa ku lalang bus ku. Pusing mami ulungku nampa ku kasia' ki tena baji' battangku. Sikamma ka erok muntah, na biasa na punna naik ka ri bus ka tena ja pernah ku muntah. Pernah tonga poe attianang rua bulang battangki nampa naik ri bus ka tena ja ku kasia' erok muntah. Angngapa beru na pi anne nampa erok ka muntah. Mange ma ri wc na bus ka, assulu ngaseng mi isi na battangku, kanreang le'ba ka ku kanre wattuku ri rateang na bus ka. Le'ba ka nganre kanrejawa brownies, anjo muntah ku le'leng mami. Jijikku ku kasia' accini ki. Le'ba na anjo muntah ku tea ma ku kasia' nganre.
Gejala utama na agoraphobia antu mi sakring mallak siagang cemas anjo timbul ka punna anjo penderita na na pikkirik ki , na alami, atau ka niak ri tampak atau kondisi tertentu singkamma niak ri luarak na ballak ka kaleng kaleng na. Niak ri ruangan anjo luarak ka atau tak buka ka, singkamma tampak parkir, taman, atokah mall anjo mal anjo lompoa. Niak ri ruangan tak tutup ka singkamma bioskop, ruang rapat, atau ka elevator (lift) antre atau ka niak ri tanga tanga na kerumunan na tau jai, na pake transportasi umum, singkamma bus atau ka kereta aping. Anjo sakring mallak siagang cemas anjo ni alami penderita umum na kulle na timbuluk kan gejala fisik.
Na sareanga ammak ku aacra ulang taung ri balla ku wattu ku ammotere sikola ri taung 2010 lalua. Sannang na nyawa ku ka jai tommi agang ku amminawang sareanga hadiah ri anjo acara ulang taungku. Na kana ammak ku ka lompo ma bede erok ma antama ri sikola SMP, anjari na sareanga cara ulang taung lompo nampa na undang ngasengi agangku battu ri balla ku. Ngarru ka langsung nampa ku rakak ammak ku, sukkuru ka anggappa ammak sanna na sayangku. Tena poe na pernah na kaluppai punna ulang taunga, pasti na sareanga kado,kanrejawa ulang taung siagang doek ri allo ulang taungku taung-taung na.
Pasutri Irfan siagang Jenifer anne attianangi anak makaappa'na. Anne kabara' bahagia nah ribagikangi ri Instagramna Irfan anne nagendongi loloa nampai tianang. Anne a'balia nakio'ki lolo makaappa'na anne arengna Baby K. Irfan anne nasareangi apresiasi ri bainena le'baki berjuang attianang siagang napalahere' anak makaappa'ka. Jenifer anne napacini'ki kalenga loloa nampai lahere'. Anne anak makaappa'ka jenis kelaminna bura'ne lahere' ri jam tallu bari'basa. Ri persalinan makaappa' anne, Irfan tenai nia' ri sisina, nasaba' Irfan anne nia'ki ri Jogja attanding golo'. Mingka tangala' lahere'na anakna anne harusna ri allo Selasa. Tena disangka, anne anak makaappa'ka lahere'ki rioloang. Jenifer anne diantara' siagang tau toana. Manna mamo rasana aneh. Jenifer assukkuru'ki bura'ne makaappa' lahaere'ki masalewangang siagang kasalamakkang.
Wattunna mange ri ballak garringa Ami, eroki paressa kagassingangna, mingka parallui ni alle cerakna. Silalonna kebo’ ngaseng rupanna anne Ami, tolinna ji eja, biberekna tea maki kutaknangngi, pucca’ mamo. Battu ri cakdi na ji na mallak dudumo surang jarung. Punna na issengi kua la nisuntiki, ngarruki rolo’, sallopi ni nyonyok na erok. Anne wattunna paressa, tea dudu nacinik anjo jarunga, cinik maraengi. Bajikangngang bedek nganre pa’balle manna sigompoang, daripada nitabai jarung suntik. Njari wattunna niallemi cerakna, sallopi ni nyonyok, niak kapang ssmpulo tau ri bokona napariolo, nampa ia mi ni alle cerakna. Tena tong kulle ninpilari kammayya anne nasabak eroki ni isseng gassing jaki atau tena, antekamma batena ni isseng? Injomi parallu taua ni alle cerakna sollanna kullei ni isseng.
Anjo pakkasiak takbangkayya siallo kapang niak sikali atau pinruang kajariang ri katte. Punna niak kajariang nampa tena ki issengi, artina kajariang pabangka-bangka, apalagi punna ni prank mi taua nampa kitte tena ni issengi takkalassak dudu nyawayya. Ni isseng pi kua prank anjo nampa legai nyawayya. Memang iyya jai tau sannangi punna na issengi kua ni prank ji, mingka jai todo’ nassui, ka eroki nabalasak anjo tau prank ngi. Sitojengna battu riolo ji niak anne istilahna prank mingka kamma-kammayya pi inne na viral nasabak samarami sosial mediayya njari kullemi jai tau ciniki. Jai pole macangna anjo prank nga, jai tongi pole reaksina taua natanayya prank. Njari punna erokki prank ngi tau, kamma bayuangta atau bijangta atau agangta, parallaki kulle akballe-balle rolo’ sollanna anjo tau ni prank nga napercayai kua anjo nipareka anu tojeng-tojeng.
Tips battu ri nakke punna erok lulusuk, ki pilajarri materi kulle antama ri ujianga. Biasana niak pola na. Punna niak modalak nu, minawang ko les,punna niak tau nu isseng kulle nu kutaknang daeng letting nu, atoka nu boya ri internet. Kulle todong rajin rajin latihan soal. Anne hukum alam tena na ni kanre wattu / zaman. Makin jai ni latihan ni pilajarri makin gampang ni sakring ni laloi masalah niaka riolong ta. Antu pallak na tauaa niak ri kulle na beradaptasi ri kondisi ekstrim ka. Makin jai latihan soal makin jai ni pilajarri soal, otak ta kulle na boya lalang na kaleng kaleng na punna na buntuluki soal soal analitis ka.
Operasi pertama ku nakke antu wattung ku ni angkat amandel ku, tena na terlalu battalak memang operasi na siagang tena na parallu ni bedah. Anjo wattua nakke kelasak 2 SD. Lekba na operas anjo nakke ku rasakangi tenggorokan ku passei, limang ku reflek ku antama mae ri bawa ku wattu ku sadar. Mingka lekba na mo pakaramula bajik baik (Nakke ku kaluppai mi kah 16 taung laloa mi hehe). Anjo ka rua na operasi app (usus buntu), punna anne ri taung 2018 laloa. Nakke ku ukrangi tojengi wattu ku antama ruang operasi, nakke ni agangi ka carita carita siagang perawat siagang dottorok na todong.
Kahh nakke ku pikkirik anjo doek na nakke tena pa ku butuh dudui akhere na nakke ku inrangan mi mae ri agang ku antu carita yaa, anjo wattu aa erok ni na inrang ngaseng mingka nakke mallak mallak ka jari ku pinrangan mi 5 juta anjo alloa. Nakke ku pikkirik ki daripada anjo doek ka ku pake mae ri apa apa antu tena na bajik kan labbi bajik nakke ku pinrang ngan, kulle kapang agang ku anjo sannak na parallu na barak kulle na pannoi kebutuhan na (ambayark kos, wifi, nganre siagang bensin). Anjo doek ka kulle labbi manfaat mae ri agang ku punna ku pinrangan ngi.
Susilo, warga assalak Yogyakarta anjari pemenang undian Grand Prize Ibadah Umroh niaka na adakan battu ri Melia Purosani Hotel Yogyakarta. Susilo takbangka siagang akkana tena na nisarei pakkasiak apapung riolonganna. “Rannu ku kasiak pas angguppa kabarak kananna nakke ammeta undian berhadiah Umroh. Padahal nakke ku kaluppaimi undianna apa siagang sikurangna”. Kanang na susilo wattunna ni hubungi Krjogja.com kammisik (25/07/2019).
Menurutna, kupong undian anjo ia guppa wattunna menikmati sajian menu buka puasa ri bulang ramallang ri laloa. Pihak hotel assare kupon mae ri para pengunjung. “Mulanna assalak nulisik. Siapatau nakke beruntung. Siagang kebetulan namke niak tallu kupon undian. Nakke kutaknang sikura ammeta kupon, kanangna sekre bawang pak”.
Jelasak , takbangka ka lekba na anjo secara rasionil ku boya sa jai jaina tentang anjo penyakit ka, kah niak 200 macam kanker antu berlainan masa depan siagang pengobatan na, nampa ku boyai todong kamae iyaa bajik ni ballei. Sebagai mantan dottoro spesialis sekre ji sumber antu kulle ni percayai ku pake ammaca maca, teai ka terjebak ri jai kabarak palsu ri internet ka, apalagi ri medsos. Anjo kan tena guna na toh, mingka masyarakat ka antu jai na ngai kamma anjo, punna niak kenalan na taba kanker langsung na bawangan mi antu jai jenisik na daung daung, jamu poeng apa ka antu maraeng.
Ku pawwangi anjo petugas bandarayya punna la’nyaki’ hp ku. Niak tommi daeng akkana punna lan’nyaki’ nampa 5 menit kulleji ri gappa anjo. Anjari anjo petugas bandarayya na cini’ ki anjo cctv ri meja konter na la’nya’ na hp ku, ternyata na niak ibu-ibu allei hp ku anjo ta’bangka ka siagang agangku ka anjo ibu-ibu ka baju na kacinikang mewai na rapi baju na ngapa kulle na allei hp ku. Nakke, agangku na anjo petugas bandarayya langsung boyai tampa’ na anjo ibu-ibu ka ri bandarayya, anjo ibu-ibu ka mempoi ri 500 metere battu ri meja kontere’na tampa’ lan’nya’ na hp ku, nampa na kana salah allei na kana anjo hp a hp na bura’ne na. Nampa na saraeng ma anjo hp ku, sannang ma ku gappa mi hp ku.
Tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan. Le'ba na mi anjo video na viral, Farhan na kana anjo tallu taua mangei ri balla na. Anjo ngaseng erokki ri sareang pamopporang ri Farhan. Totoana anjo tallu taua ri kiok tongi ri Pak Irwan Bastian, Wakik Rektor Univ. Gunadharma tampa' na Farhan na tallu taua a'kuliah.
Anjo tau battu ri Google ka tanjak na bingungi wattu na ni kutaknang niak nialle video battu Yotube ri telepisi Indonesia. Na kana tallekbaki pi na gappa anu kamma anjo ri tampak lainga. Tena ku issengi kana kurang gaul ki atoka memang tau lalang negeri ta sanna kreatif na. Ku ukrangi, intina na kana niak video ri Youtube anjo punna na anne taua content creator ka. Youtube na passadia ji tampak. Punna erok ak ngalle video tena na gannak ri ni tulisik ja source youtube, mingka alamat web na todong nampa paling panting najo izin na tau punnaya anjo video aa. Anjo kodi na ri anne Indonesia , tau punna yaa Video biasa tena na paduli atoka sannang ji punna naik ri telepisi video na. Lumayan na panaik areng na anjo taua.
Wattuku ammotere battu ri kampusku, mange ma ri parkiran erok allei motoro' ku nampa ammotere ri balla. Jappa na motoro' ku siapa kilo na, ku kasia' ki niak tau battu ri bokoang ku na amminawangi ka battu ri bokoang. Angngerangi motoro' lompo, tena ku issengi angngapa na amminawangi ka ri bokoang. Tena kulle ku kaluppai anjo kejadian ka ri tanggala 12 Mei 2022 lalua. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku.
Nakke kaleng kaleng ku tena ku yakin ri anjo ngaseng. Ri dasarak na manusia memang sanging tertariki siagang apa antu tena na punnai iyaa. Kah iyaa tenapa na lekba na punnai, iyaa sanging berandai andi ki “Kulle kapang punna niak A atokah B kulle labbi bahagia ka” padahal wattu na na punnai anjo, kulle kapang katte sanging berharap inji ki labbi. Jari nakke ku kana lekba mi wattu na katte ngaseng assuluk battu ri dikotomi usang kamma anjo konsepsi kesempurnaan, khusus na lalang bantuk fisik, kah ri akhere na anjo ngaseng taua beda beda ji hidup na maraengi. Ni boya antu ni kana kesempurnaan tena lekba niak ujung na.
Nakke mi antu juara kelasak lalang na tallu taung turuk turuk ri SMA. Mingka kabalikanna anjo sumpaenga ku kana, massuku juara paling ekkok ka wahaha. Ping siyapa ma ujian try out taklekba kii antama passing grade ku (target ku nakke teknik elektro). Tapi tena na ku kana tena ku kulle , kah ku pikkirik ABG injia jari ku puas puassi mi rodong akkarena game , sinampe toa ma, takkulei ma akkarena game. Apa parek ka lulusuk bede? Pertama realistis ka nah haha, punna tena ku gappai target PG paling caddi ku, panaongi ri prioritas jurusan antu kulleya inji ni gappa kulle ni cini battu ri prospek jamang jamanga sinamperek.
Toni guppai ranking sekre ri kelasna, njari parallui aklette battu ri kelasak VII-7 mange ri kelasak VII-1, nikumpuluk ngaseng tau carakdeka konjo. Mingka nasabak kale-kalengna ji kulle lettek, ka anne urangna, rangking ruayya, bellai nilaina siagang Toni, njari tena kulle lettek ia. Teai mange ri kelasak VII-1 Toni punna kale-kalengna. Anjo anak maraenga battu ri kelasak maraeng ranking sekrea ngaseng niakmi ri kelasak VII-1, Toni mami anne nitayang nampa ganna’ ngasnegi tau carakdeka, mingka tea dudui dende. Ni nyonyokmi poeng surang wi kelasna kua bajiki punna letteki taua, mingka tea dudui Toni ka tala niak naagang lettek bedek. Langsungi dodong nyawanna wali kelasna, nakuai anu rannu dudu nyawaku wattunna kuisseng niak tonji anak waliku lettek mange ri kelas VII-1 mingka ngurana tea lettek dende.
Carana ki pacaddi pakrasangan ngarru ta mungkin beda beda ii taua, mingka nakke di rinne erok ja sekedar accarita pengalaman ku. Ri taung 2020 – 2021 subangi nakke alhamdulillah jai ku gapa paccoba, antu pakarammula battu ri ammaku garring na taba serangan panik, nampa putusuk ka siagang cowok ku tenaja iya na salingkuh mingka tena na erok pahami posising ku, ngapa rinne nakke kanatena ku erok? Kah punna niak masalah pasti niak sedeng masalah beru tena rodong ni pikkirik akibak na ri boko. Punna tena mo na tallasak tau toang ku tekamma mi? Niak na anne kejadian kejadianga jelasak sedih ka, nakke todong am bella ka battu ri agang agang ku riolo kah erokka tannang.
Sipa’ rua baine na bura’ne anggapai harta karung sikamma koin bulaeng umuru' ratusang taungmi wattu na na baji'ki balla na. Kejadianna ri Inggris ta'bangkai ka anjari tau kalumannyangi tiba-tibai. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.
Niak sekre tau jamang jamang na ak tambang antu sannak beruntung na battu mae ri Australia wattu na na kumpuluk anjo bebatuan nga nampe tena na sengaja na buntuluk batu lompo bedeng ak kilau kilau ii ri dasarak na emberek na. Kah anjo batu aa na cinik bajik ki cantiki, jari iyaa na bawa mi moterek anjari suvenir. 14 tahun lekba anjo, iyaa na pacinik kangi anjo batua mae ri tau spesialis batu nampa na buntuluk kenyataan kana anjo batuaa antu mi opal bolong sannak memang langka na kulle kapang alling na labbi ri US$ 3 juta. Tena na sallo lekba anjo ni sare mi areng anjo batua Royal One.
Anjo wattua minawanga ri acara MUN (Model United Nations) niaka ri sala sekre universitas bajik arenna. Wattu na anjo sementara niak lomba sarikbatang = ngan ri Jurusan HI kota Yogyakarta, nakke sala sekre na wakkelek battu ri kampusuk ku. Tena ni sangka sangka ii jari anjo persiapanga sanna mamiki parri parri ta, Position Paper ku todong ku jama assalak anjari ji nampa wattu na ni umumkan nai juara, singkamma ji pikiranku tena ku gappa juara. Mingka niak Chair na na sare ka Fun Award anjo ku gappa The Cutest Delegate atoka perwakilan paling imut hahaha, sannang ka iyaa mingka sirik sirik tonga ku sakring.
Subangngi ri allo minggu na, ammak ku mangei ri balla na daeng na ri rampi lorongku. Anjo daeng na ammak ku jai na piara burung ri dallekang balla na, nampai antama ammakku ri dallekang pintu na, tena na sangkai ri tattai burung baju na, ka anjo burunga assulu ki battu ri kandang na. Larro na ammakku, ka anjo baju na bau botto mami na erok ki arisang lompo siagang purinang na ngaseng. Untung na jai ji baju na daeng na kulle na pake riolo daripada botto ki baju na na pakamma na tabai tai burung kodong. Jijik na mamo na kasia' ammakku.
Niak video ri unggah ri TikTok ri tanggala 23 Desember 2022 lalua. Battu ri akun arenna andin.taaa. Anjo isi na video na, na caritai wattu na ammotere kale-kale ri allo bangngi ammotere na ri acara na agang na ri minggu bangngi. Na tulisi' ri video na bangngi dudu mi na ammotere, malla na mo ri jappaya kale-kale angngerang motoro'. Ka tangngah bangngi mi anjo wattua, anjari sepi mi jappa ya. Anne mi na pare' malla ki Andin. Tapi na cini ri dallekang na niak rua motoro' jappa anjari na ikuti mi anjo motoro' ri dallekang na supaya tena na malla dudu kale-kale angngerang motoro'.
“Jari anjo pengamen nga makei todong gitarak, katte kelong kelong siagang ngaseng ammake sakrang pas pasan haha. Punna bajiki sakrang ta kulle lekba maki viral heheh. "Hari ini, hari yang kau tunggu. Bertambah satu tahun usiamu, bahagialah kamu. Yang kuberi bukan jam dan cincin, atau seikat bunga atau puisi juga kalung hati. Maaf bukannya pelit atau gak mau mengobral dikit. yang ingin aku beri padamu doa setulus hati……." Kamma mi anjo katte laloi anjo bangngia wattu na ulang tahun sahabat ku. Sederhana ji memang mingka nakke ku yakini kana pasti berkesangi mae ri iyaa antu labbi ri hadiah apa apa ni sare.
“Hebat ko kau , nakke bangga mae ri kau Berry. Amba mi lanjut ki perjalanan ta” Taufiq na puji Bery. “Amba mii!!” Berry minawang. Anjo perjalanan na ni lanjutkangi panno rasa mangngang, mingka iyaa samangat ji barak kulle nagappa anjo harta karunga na boya yaa. Battu mi ri tepi na sungai, na kana anjo peta yaa iyaa sipaktallu harusuk na sebrangi anjo sungai aa. Iyaa bingung mi. “Tekamma cara ta kulle ni sebrangi anne sungai, sedangkan katte ni laloi harusuki ammake kendaraaan” Berry bingung ngi. Sallo anjo na pikkiri, tiba tiba niak tau ammake perahu battu ri arah timorang. Iya na kiok mi palak bantuan erok mae ri seberang.
Rugimi sekrea mahasiswa niaka akkulia ri perguruang tinggi punna appilajarak bawang ri bangko ruangang kuliahna, tena na aktif lalang organisasi. Assingkamma na kanayya bapak H. Anies Rasyid Baswedan kana mae ri mahasiswayya untuk tena na hanya aktif ri ruang kuliah bawang, memang antu akkuliayya sannaki parallu mingka organisasi tena na nibeta pantingna mae ri jamangta sallak punna anjama mi, ka lalang na sekre organisasi katte appilajarak carita ri dallekangna tau takbalak, loe sipakurangang, niak tanggung jawabna, akkale-kale siagang loe maraenganna. Kamma mi anjo ku kana organisasi anne sannang panting mae ri katte lalang tallasakta akboya jamang apalagi kanne ri UMY loe organisasi akkulle ni pinawang sesuai kamampuangta tamae eroka ni pilei.
Niak mentong anjo pakkasiak mallak dudu punna naondangki kammyya pa’nyiki, anne olo-oloka paling loe ri Soppeng. Punna karuengi, kumpuluk ngasengi anjo pa’nyikika ri cappa’na pokoka, pekba Nina ni ondangi ri pa’nyiki, anu lekbakmi appoto mingka ri’baki issedek anjo pa’nyikika mange ri Nina. Tenamo na issengi apa la nagaukang, nasabak tippasaki anjo pa’nyikika nampa nakua tau Soppenga, punna na taiki pa’nyiki, tau konjomi intu jodohta, nampa anne Nina niakmi bayuangna tau Jeneponto. Baganna tenaja na tattai anjo pa’nyikika, mallak tommi pole Nina kamase, pucca’mi biberekna, nampa ammentengi buluna. Nikakkali ri agangna ngaseng, nakuai lakbiringmi tena amminawang moterek mange ri kota Mangkasar, darai mi iyya kamase.
Anne trik ku nakke siagang keberuntungan sekre ananak ri kantorok ku antu legend ni isseng kah sanging na gappa anjo hadiah na giveaway . Lalang taung 2012 sanggengna 2016 iyaa na gappa 23 kali undian doorprize , lomba siagang maraeng nga. Hadiah na pakarammula gelasak , hp , telepisi, mae liburan ri raja ampat , sanggeng na lekba mae cinik cinik F1 ri Sepang, Malaysia. Wattu na inji 2016 sanggeng na battu pandemi, biasa inji na gappa, mingka tena ja ku kutaknangi narrusuk kah ballisik ka na gappa gappa na ja punna niak na minawangi kuis, give away, ato apa kah antu niaka hadiah na hahaha.
Nakke bunting 5 taung laloa ri umuruk 16 taun nampa baine ku 15 taun. Cocoki, katte bunting wattu ta inji ri sikola SMA. Katte bunting teaki kah tianang atoka ni jodohkan, mingka anjo pemahaman na agama na tau toang ku siagang tau toang na baine ku singkamma ii. Ni lalangi parentah na nampa ni bellai larangan na. Wattu ta erok bunting, katte si pakrua apparek ki komitmen kana anne apa apa ya teai anu karena karena ja bawang. Lalang na buntingan nga, matoang ku kana nakke tena ja ku parallu sare nafkah kah ni ukrangi katte sikola inji ki nampa kulle ku sarek baine ku nafkah punna lulusuk ma S2.
Niak loe cara untuk appakalanyak rasa mallak berlebihan mae ri benda tertentu, tau iareka kanre-kanreang. Terapi paparan melibatkan secara bertahap memperkenalkan seseorang mae ri situasi objek iareka faktor maraeng na sebabkan kamallakkang paraia siagang membantu paraia beradaptasi siagang mae ri ia. Anne mungkin hanya melibatkan sikuntung sesi terapi. Lekbakna anjo tujuan kalakbusanna iamiantu tau menghadapi kamallakkang paraia. 
Penelitian kamma anne meneliti manfaat potensial kulle nitawarkan oleh realitas virtual untuk amballei fobia. Sekre studi penelitian taung 2014 angguppa kana realitas virtual mungkin iamiantu cara efektif untuk amballei Acrophobia. Para peneliti ri balikanna penelitian anne menyarankan kana tallu sanggengna appak sesi mungkin gannak untuk mengurangi rasa mallak anne.
Abraham anne kulliei nawujudkan salah se're harapanna kullei atatap rupa siagang appoto singkamma salah se'rena idolana Dua Lipa. Abraham anne syokki kullei narealisasikan salah se're pa'minasana lalang dattara'na. Abraham anne nakana nia' campuru tanganna agensi musikna kullei siruntu' Dua Lipa nasaba' anne Abraham siagang Dua Lipa singkammai agensi musikna. Kebetulan nakke nia'ka ri se're acara ri onlime store rinjo nia' tongi Dua Lipa. Akhirna kullea angappa saweang a'raka' siagang appoto siagang Dua Lipa. Sayangna anne Abraham tena na sempat a'bicara siagang Dua Lipa nasaba' terlanjur rannumi anjari tena nakulle a'kana-kana. Awala'na siruntu' tenama kulle a'bicara siagang Dua Lipanakana Abraham siagang ammakkala'.
Alhmadulillah selama na pandemi anne nakke tena niak ku tambai utang mas. Antu ji pengeluaran ku ni pake transportasi battu ri ballak mae ri kantorok anjari kurang kah pertengahan na maret sanggeng na anne alloa nakke anjama ka battu ri ballak ji nampa alhamdulillah na todong gaji ku tattak ji ni bayarak full. Pengeluaranga todong antu berkurangi selain na transportasi antu biaya biaya jappa jappa punna week end siagang long week end. Erok jappa mae kamae kah anjo ngaseng tampak wisata ya ri lalang kota (mall, theme park, taman, siagang tampak olahraga ni tutup ngasengi) Tampak wisata ri luarak daerah yaa kamma tong.
Harusna punna beru amptangi lolo anjo anjari saat kaminang kalonggangang ri talassa'ka, apalagi anne lolo makase're. Rinjo allo nakke ngissengi anne bura'neku selingkuh. Nakke ammakeang siagang arrias kale makase'rena le'bana allaherekkang, solanna barang kullei kacinikang a'beso ri taua. Nakke ta'lebakka anrasakang kunraringa anne sebelumnya. Nakke allampa ri taman pala'busu wattu siagang lolo baineku saweang ammikiri' jai hal. Nakke mungkin rihakiki taua nasaba' anne lolo baineku namapai lahere' siagang ca'di inji, mingka nakke wajik assulu' ri balla'ka. Nakke angalle foto katte makarua anjari dokumentasi makase're lolo baineku mae ri taman. Nakke larro siagang kaleku, nakke anrasakang kepo mallompoang, nakke kulle ammile balinna jahat. Bura'ne jahat untuk anak makabaji'ka nakke assalasai anakku sebelumna tallasa'na akkaramula.
Ri nampanna eroka ammalli ballak nakke na bainengku ni putuskan untuk ni bage rua jenis ballak, iami antu ballak subsidi siagang ballak komersial. Mingka punna ni ciniki kondisina ekonomi keluargaku anne akkulle ni kana beru inja. Akhirna ni putuskang untuk ammalli ballak subsidi rolok untuk ni pare investasi sallak punna eroka ammalli ballak komersial. 
Ballak subsidi iami antu ballak na sadiakangki pammarentah untuk masyarakat niaka pemasukanna kurang battu ri appak juta lalang na si bulang. Siagang hargana ballakna rawanganna 120 juta tena na panjari ballak subsisi kualitas rendah. 
Manna mamo ballak subsidi mingka bahang na pakea parallu assingkamma prosedur siagang aturang battu ri pammarentah pusat, jari ku putuskangmi untuk angngalle ballak subsidi.
Jai rundungan maraenga poeng antu na singgung apa fisik ku nakke cenderung niak otot ku anjari modelek ka, na kana iyaa anjo komenga tena beng na pantas, atokah tekamma nakke terlalu lalangi pikrasang ku (baper kamma anjo) nampa iyaa (netizen) na anggap ka nakke pakaballisik ballisik. Nakke pribadi biasa ka ngarruk kaleng kaleng ku ri rawa na shower ka, atokah ak marrang marranga ri lalang kamarak ka kah garring ating ka antu sannak luarak biasa na, kamae nakke desperate sannak erok ku anjari sosok paling bajik battu ri kaleng ku mingka memang hantaman na sannak luarak biasa na ri anne industri yaa.
Anjo tujuan na akbunting niak ja ri lalang kaleng ta antu sinampe katte anjari burakne na battu ri baine ta, katte parallu komitmen tinggi siagang kulle ni tarima kekuarangan na baine ta. Maraeng anjo katte todong parallu ni ajarak baine ta sabbarak sabbaraki, anjo baine aa dasarakna ri pakrasangan na, ki perhatikangi apa nikana atoka kulle na ukrangi lalang na tuo na. Nakke ku pake niak sekre na kana dai anne akbuntingan nga “Punna baine ta na perhatikang ki, ki balasaki anjo perhatianga 1000x (sisabbu kali)” nakke anne ku praktekan ku sakring sanna bajikna battu ri nakke siagang baine ku.